【明報專訊】文憑試(DSE)筆試下星期開考,天主教香港教區主教周守仁樞機聲演咗一段動畫短片(圖),鼓勵應屆考生同家長。片中動畫版嘅周守仁提到,同學面對不小壓力,作為父母要同仔女同行,「與其自己扮唔緊張,不如做杯水果茶減壓」,仲話無論係製作或飲茶嘅時間都好減壓。
影片以菠蘿、蘋果同紅茶教大家製作水果茶,仲有DSE前考生家長「鍾依詩」介紹有咩好處,其中紅茶中嘅胺基酸有幫助調節壓力同睡眠嘅作用,菠蘿同蘋果就有豐富維他命,可以增強抵抗力。
周守仁話,父母同子女一齊飲水果茶,減壓之餘,最重要可以建立良好溝通。至於DSE考生,周守仁就勉勵話考DSE係走唔甩嘅,但考試真係唔代表一切,最重要係知道自己人生嘅理想同才華,而DSE只係畀空間同機會學生發展才華、實現理想嘅一個過程。